# Juliet, nua

Juliet, nua (originalment en anglès, Juliet, Naked) és una pel·lícula de comèdia romàntica del 2018 dirigida per Jesse Peretz basada en la novel·la homònima de Nick Hornby del 2009. Se centra en la història de l'Annie (Rose Byrne) i el seu romanç poc probable amb el cantant i compositor Tucker Crowe (Ethan Hawke), que també ha estat l'obsessió musical del seu xicot (Chris O'Dowd) durant molt de temps. La pel·lícula es va estrenar al Festival de Cinema de Sundance el 19 de gener de 2018. S'ha doblat al català oriental central per a TV3, i al valencià per a À Punt.

## Repartiment

* Rose Byrne com a Annie Platt
* Ethan Hawke com a Tucker Crowe
* Chris O'Dowd com a Duncan Thomson
* Azhy Robertson com a Jackson, el fill d'en Tucker
* Lily Brazier com a Ros Platt, la germana de l'Annie
* Ayoola Smart com a Lizzie, la filla d'en Tucker
* Lily Newmark com a Carly
* Denise Gough com a Gina
* Eleanor Matsuura com a Cat, ex d'en Tucker
* Megan Dodds com a Carrie, ex d'en Tucker
* Emma Paetz com a Grace
* Jimmy O. Yang com a Elliott
* Phil Davis com a l'alcalde Terry Barton

## Producció

El Harbour Street de Broadstairs va ser l'exterior de la casa de l'Annie Platt a Sandcliff. Els carrers i la platja de Broadstairs també van ser els de Sandcliff, així com la gelateria Morelli's. El rodatge va tenir lloc al Museu Marítim de Ramsgate, que representa l'interior del Museu Sandcliff on treballa l'Annie Platt, així com al Royal Harbour de Ramsgate, que també es pot veure en diverses escenes. La producció també es va filmar al Home Farm del districte de Swale.
La pel·lícula inclou noves cançons escrites per Ryan Adams, Robyn Hitchcock, Conor Oberst i M. Ward, així com el compositor de la pel·lícula, Nathan Larson.

## Publicació

Lionsgate i la companyia germana Roadside Attractions van adquirir els drets dels Estats Units per distribuir la pel·lícula, i planejaven estrenar la pel·lícula el 17 d'agost de 2018 a cinemes seleccionats, amb una estrena a tot el país el 31 d'agost de 2018.

## Recepció

Al lloc web d'agregació de ressenyes Rotten Tomatoes, la pel·lícula té una puntuació d'aprovació del 83% basada en 167 crítiques i una valoració mitjana de 6,9 sobre 10. El consens crític del lloc web diu: "L'arc narratiu relativament familiar de Juliet, nua s'eleva amb un treball destacat d'un repartiment encantador dirigit per Rose Byrne i Ethan Hawke, ben igualats". Metacritic dona a la pel·lícula una valoració mitjana ponderada de 67 sobre 100, basada en 33 crítiques, la qual cosa indica "crítiques generalment favorables".

## Referències

* ↑ Parfitt, Orlando «Nick Hornby adaptation 'Juliet, Naked' adds new cast». Screen Daily. Screen International, 17-07-2017 [Consulta: 30 agost 2017].
* ↑ «Juliet, Naked». Sundance Film Festival. The Sundance Institute. Arxivat de l'original el 8 d’octubre 2018. [Consulta: 18 desembre 2017].
* ↑ «Juliet, nua». ésAdir. [Consulta: 8 juny 2023].
* ↑ «Juliet, nua». À Punt, 12-06-2023. [Consulta: 14 juny 2023].
* ↑ Kent Film Office. «Kent Film Office Juliet, Naked Article».
* ↑ Olsen, Mark «How the 'Juliet, Naked' team created a lost great album with help from Ryan Adams, Robyn Hitchcock and more». Los Angeles Times [Consulta: 11 agost 2020].
* ↑ McNary, Dave. «Rose Byrne-Ethan Hawke Comedy 'Juliet, Naked' Sells to Lionsgate, Roadside». Variety. Penske Business Media, 02-02-2018. [Consulta: 3 febrer 2018].
* ↑ Fleming, Mike Jr. «'Juliet, Naked' Set For Late Summer Release By Roadside Attractions & Lionsgate». Deadline Hollywood. Penske Business Media, 13-03-2018. Arxivat de l'original el 3 de novembre 2021. [Consulta: 13 març 2018].
* ↑ «Juliet, Naked (2018)». Rotten Tomatoes. Fandango.
* ↑ «Juliet, Naked Reviews». Metacritic. CBS Interactive. [Consulta: 21 agost 2018].